Нацыянальны музей у Кракаве

Нацыянальны музей у Кракаве (польск.: Muzeum Narodowe w Krakowie) — музей мастацтва, заснаваны 7 кастрычніка 1879 года рашэннем гарадскога савета горада Кракава. Спачатку музей змяшчаўся ў дзвюх залах на другім паверсе кракаўскіх суконных радоў на цэнтральнай плошчы Рынак. Калекцыі музея памнажаліся дзякуючы шчодрым ахвяраванням грамадзян Кракава, якія ўключалі творы жывапісу, скульптуры, гравюры і мастацкага рамяства. Да музея далучаліся новыя аддзяленні ў гістарычных будынках, у прыватнасці ў кватэрах памерлых кракаўскіх мастакоў. У 1934 годзе было распачата будаўніцтва новага, сучаснага будынка музея. Першыя памяшканні былі перададзены ў карыстанне толькі ў 1970 годзе, будынак быў цалкам скончаны ў 1990 годзе. Да кракаўскага нацыянальнага музея належаць акрамя галоўнага будынка (Алея 3-га Мая, 1) наступныя філіялы: Галерэя польскага мастацтва XIX стагоддзя ў кракаўскіх суконных радах Музей Эмерыка Гутэн-Чапскага (польск.: Muzeum Emeryka Hutten-Czapskiego, ul. Piłsudskiego 10-12) Музей Яна Матэйка (польск.: Dom Jana Matejki, ul. Floriańska 41) Музей Станіслава Выспянскага (польск.: Muzeum Stanisława Wyspiańskiego, ul. Szczepańska 11) Музей Чартарыйскіх (польск.: Muzeum Czartoryskich, ul. św. Jana 19) Бібліятэка Чартарыйскіх (польск.: Biblioteka Czartoryskich, ul. św. Marka 17) Музей Караля Шыманоўскага ў г. Закапане (польск.: Muzeum Karola Szymanowskiego w Zakopanem, ul. Kasprusie 19) Музей Юзафа Мехофера (польск.: Muzeum Józefa Mehoffera, ul. Krupnicza 26) Палац біскупа Эразма Цыёлека (польск.: Pałac biskupi Erazma Ciołka, ul. Kanonicza 17) Спасылкі На Вікісховішчы ёсць медыяфайлы па тэме Нацыянальны музей у Кракаве Сайт музея